เล็ง SET ไซด์เวย์ดาวน์ หลังราคาน้ำมันร่วง-จีนล็อกดาวน์เซินเจิ้นคุมโควิด
เล็ง SET เช้าไซด์เวย์ดาวน์ หลังราคาน้ำมันร่วง 6.32 เหรียญสหรัฐ/บาร์เรล รวมถึงรับแรงกดดันจากทางการจีนประกาศล็อกดาวน์เซินเจิ้นเพื่อควบคุมโควิดระลอกล่าสุดที่เกิดระบาดรุนแรง
เล็ง SET เช้าไซด์เวย์ดาวน์ หลังราคาน้ำมันร่วง 6.32 เหรียญสหรัฐ/บาร์เรล รวมถึงรับแรงกดดันจากทางการจีนประกาศล็อกดาวน์เซินเจิ้นเพื่อควบคุมโควิดระลอกล่าสุดที่เกิดระบาดรุนแรง
15 มี.ค. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้แกว่ง Sideway ในทิศทางอ่อนตัวลง หลังราคาน้ำมันร่วงลงแรง โดยสัญญาน้ำมันดิบเวสต์เท็กซัส (WTI) ส่งมอบเดือน เม.ย. ลดลง 6.32 เหรียญสหรัฐ/บาร์เรล หรือ 5.8% เนื่องจากตลาดฯคาดหวังการเจรจาสันติภาพระหว่างรัสเซียและยูเครนมีความคืบหน้า
นอกจากนี้ ยังได้รับแรงกดดันจากการที่จีนประกาศล็อกดาวน์เมืองเซินเจิ้นเพื่อควบคุมการแพร่ระบาดของโควิด-19 ระลอกใหม่ที่มีความรุนแรง ซึ่งเป็นมาตรการภายใต้นโยบาย Zero-Covid
ทั้งนี้พร้อมให้แนวรับที่ 1,650 จุด และ แนวต้าน 1,670 จุด